b'\n_START_ARTICLE_\nSieppari ruispellossa\n_START_SECTION_\nJuoni\n_START_PARAGRAPH_\nP\xc3\xa4\xc3\xa4henkil\xc3\xb6 Holden Caulfield opiskelee Penceyn poikakoulussa, joka sijaitsee Pennsylvanian osavaltiossa. H\xc3\xa4net on aikaisemmin erotettu jo nelj\xc3\xa4st\xc3\xa4 koulusta, ja nyt h\xc3\xa4net erotetaan Penceyst\xc3\xa4kin, koska h\xc3\xa4n l\xc3\xa4p\xc3\xa4isee viidest\xc3\xa4 oppiaineesta ainoastaan englannin. Muutama p\xc3\xa4iv\xc3\xa4 ennen joululoman alkua h\xc3\xa4n l\xc3\xa4htee koulusta ja matkustaa New Yorkiin, miss\xc3\xa4 asuvat h\xc3\xa4nen vanhempansa ja pikkusisko Phoebe._NEWLINE_Holden ei kuitenkaan mene kotiin, koska h\xc3\xa4n ei halua kohdata vanhempiaan ennen kuin he ovat saaneet koulusta l\xc3\xa4hetetyn kirjeen, jossa kerrotaan h\xc3\xa4nen erottamisestaan. H\xc3\xa4n asuu pari y\xc3\xb6t\xc3\xa4 hotellissa New Yorkissa, k\xc3\xa4y baarissa ja vie huoneeseensa prostituoidun, mutta mit\xc3\xa4\xc3\xa4n ei kuitenkaan tapahdu. Sitten h\xc3\xa4n tapaa vanhan yst\xc3\xa4v\xc3\xa4ns\xc3\xa4 Sallyn, he viett\xc3\xa4v\xc3\xa4t aikaa yhdess\xc3\xa4 ja heill\xc3\xa4 on joitain herkki\xc3\xa4 hetki\xc3\xa4. Holden ehdottaa, ett\xc3\xa4 he karkaisivat, mutta Sally s\xc3\xa4ik\xc3\xa4ht\xc3\xa4\xc3\xa4 ajatusta ja he eroavat riidoissa. Holden menee baariin ja tapaa Carl Lucen._NEWLINE_Holden haluaa tavata siskonsa ennen karkaamistaan, joten h\xc3\xa4n j\xc3\xa4tt\xc3\xa4\xc3\xa4 siskonsa kouluun kirjeen, jossa h\xc3\xa4n pyyt\xc3\xa4\xc3\xa4 t\xc3\xa4t\xc3\xa4 tulemaan museolle. Sisko Phoebe tulee museolle matkalaukun kera ja sanoo tulevansa veljens\xc3\xa4 mukaan. Holden kielt\xc3\xa4\xc3\xa4 siskoaan tulemasta mukaan ja sisko suuttuu. Holden yritt\xc3\xa4\xc3\xa4 lepytt\xc3\xa4\xc3\xa4 siskonsa ja he menev\xc3\xa4t el\xc3\xa4intarhaan. Veljens\xc3\xa4 pyynn\xc3\xb6st\xc3\xa4 Phoebe menee el\xc3\xa4intarhassa karuselliin, josta h\xc3\xa4n pienen\xc3\xa4 piti. Alkaa sataa, mutta Holden istuu iloisena sateessa katsellen siskoaan._NEWLINE_Holden ja Phoebe menev\xc3\xa4t kotiin. Holden sairastuu ja unohtaa pakosuunnitelmansa.\n_START_SECTION_\nHolden Caulfeld\n_START_PARAGRAPH_\nKirjan p\xc3\xa4\xc3\xa4henkil\xc3\xb6n\xc3\xa4 on Holden Caulfield, joka on 16-vuotias Penceyn poikakoulua k\xc3\xa4yv\xc3\xa4 masentunut nuori mies. H\xc3\xa4n on kokenut el\xc3\xa4m\xc3\xa4ss\xc3\xa4\xc3\xa4n paljon vastoink\xc3\xa4ymisi\xc3\xa4. H\xc3\xa4nen toinen veljens\xc3\xa4 on kuollut ja h\xc3\xa4net on erotettu monesti koulusta. Kirjan aikana h\xc3\xa4net erotetaan viidett\xc3\xa4 kertaa koulusta. Holden etsii kovasti identiteetti\xc3\xa4\xc3\xa4n eik\xc3\xa4 tunne kuuluvansa minnek\xc3\xa4\xc3\xa4n.\n_START_SECTION_\nPhoebe Caulfeld\n_START_PARAGRAPH_\nYksi t\xc3\xa4rkeimmist\xc3\xa4 sivuhenkil\xc3\xb6ist\xc3\xa4 oli Holdenin sisko Phoebe, jolla oli todella suuri vaikutus p\xc3\xa4\xc3\xa4henkil\xc3\xb6n p\xc3\xa4\xc3\xa4t\xc3\xb6ksiin.\n_START_SECTION_\nSivuhenkil\xc3\xb6t\n_START_PARAGRAPH_\nSuuressa roolissa ovat Holdenin veljet, jotka eiv\xc3\xa4t kuitenkaan varsinaisesti esiinny kirjassa vaan vain Holdenin ajatuksissa. Veljet ovat aina olleet iso osa Holdenia. Muita sivuhenkil\xc3\xb6it\xc3\xa4 ovat Sally Hayes ja Jane Gallagher, jotka olivat Holdenin naispuolisia yst\xc3\xa4vi\xc3\xa4. Vietetty\xc3\xa4\xc3\xa4n aikaansa enemm\xc3\xa4n Sallyn kanssa, Holdenin romanttinen mielenkiinto syttyi. Seurauksena Sally s\xc3\xa4ik\xc3\xa4hti tunnetulvaa.\n_START_SECTION_\nMilj\xc3\xb6\xc3\xb6\n_START_PARAGRAPH_\nTapahtumat sijoittuvat New Yorkin alueelle. Yksi paikoista on Penceyn poikakoulu Agerstownissa, Pennsylvaniassa. Muita tapahtumapaikkoja ovat baarit ja hotellit sek\xc3\xa4 Holdenin koti. Milj\xc3\xb6\xc3\xb6t\xc3\xa4 ei kuvailtu tarkkaan, mutta usein paikat kirjassa ovat ahdistavia ja masentavia kirjan teeman mukaisesti. Esim. Holden ei halunnut n\xc3\xa4hd\xc3\xa4 vanhempiaan ja baarien kiertely loi my\xc3\xb6s ahdistuneen tunnelman.\n_START_SECTION_\nTapahtuma-aika\n_START_PARAGRAPH_\nTarina sijoittuu 1940-luvulle. Kirjan tapahtumat sijoittuvat joululoman paikkeille. Holden muistelee h\xc3\xa4nelle t\xc3\xa4rkeit\xc3\xa4 muistoja perheest\xc3\xa4\xc3\xa4n ja ajasta, kun h\xc3\xa4nen veljens\xc3\xa4 viel\xc3\xa4 oli elossa. Aikeet karkaamisesta l\xc3\xa4nteen ovat viittauksia tulevaan.\n_START_SECTION_\nPlagiaatti\n_START_PARAGRAPH_\nRuotsalainen kirjailija Fredrik Colting kirjoitti kirjailijanimell\xc3\xa4 "John David California" teokselle "jatko-osan" 60 Years Later: Coming Through the Rye, jonka syksyksi 2009 suunniteltu julkaiseminen on kielletty Yhdysvalloissa tuomioistuimen p\xc3\xa4\xc3\xa4t\xc3\xb6ksell\xc3\xa4, koska sen on v\xc3\xa4itetty plagioivan J. D. Salingerin teosta. Syytettyin\xc3\xa4 olivat Coltingin lis\xc3\xa4ksi h\xc3\xa4nen omistamansa ruotsalainen kustannusyritys Nicotext ja sen brittil\xc3\xa4inen tyt\xc3\xa4ryhti\xc3\xb6 Windupbird Publishing, joka julkaisi teoksen ensin Britanniassa.'